**Ministerul Mediului, Apelor și Pădurilor**

**Agenţia Naţională pentru Protecţia Mediului**

**AGENŢIA PENTRU PROTECŢIA MEDIULUI BRĂILA**

**Raport**

privind CALITATEA FACTORILOR DE mediu

judeŢul BrĂila

**DECEmBRIE**

**2019**

# Capitolul 1

# 1. REŢEAUA PENTRU SUPRAVEGHEREA CALITĂŢII AERULUI ÎN JUDEŢUL BRĂILA

# REŢEAUA DE URMĂRIRE A PULBERILOR SEDIMENTABILE

Prelevări la imisii, conform STAS-ului 12574/87, se fac numai la pulberile sedimentabile monitorizate în reţeaua manuală. Aceasta este alcătuită din 10 puncte de control, amplasate astfel:

1. Zona municipiului Brăila - 7 puncte
2. Localitatea Chiscani – 1 punct
3. Localitatea Cazasu – 1 punct
4. Localitatea Vărsătura – 1 punct

Valorile înregistrate în cursul lunii decembrie 2019, pe puncte de prelevare, sunt prezentate în tabelul de mai jos :

|  |  |  |  |  |
| --- | --- | --- | --- | --- |
| Nr. crt. | Punct de monitorizare | **PULBERI SEDIMENTABILE**  **CMA = 17 g/m2/lună** | | |
| Concentraţiamedie lunară | Concentraţia medie pe luna anterioară | **Tendinţa mediei** |
| 1. | Sediu APM | 5,14 | 3,86 | 1,3 |
| 2. | Uzina de apă Brăila | 9,96 | 10,57 | 0,9 |
| 3. | Str. Gen. Gh.Avramescu | 16,42 | 12,45 | 1,3 |
| 4. | Staţia Nord | 2,03 | 4,5 | 0,4 |
| 5. | S.C. Hercules S.A. | 10,03 | 8,78 | 1,1 |
| 6. | Calea Galaţi | 10,03 | 10,64 | 0,9 |
| 7. | Primăria Brăila | 5,63 | 5,06 | 1,1 |
| 8. | Cazasu | 1,81 | 4,56 | 0,4 |
| 9. | Termocentrala Chiscani | 5,43 | 5,01 | 1,1 |
| 10. | Vărsătura | 12,56 | 15,94 | 0,8 |

În luna decembrie 2019, nu s-au înregistrat depășiri ale concentrației maxime admise pentru pulberi sedimentabile.

# Capitolul 2

# 2. REŢEAUA DE URMĂRIRE A PRECIPITAŢIILOR ATMOSFERICE

Această rețea are ca obiectiv monitorizarea calității aerului și este formată din 5 puncte de recoltare a probelor, amplasate la sediul APM Brăila, la stația automate de monitorizare a dozei gama în timp real și în incinta stațiilor automate de măsurarea calității aerului astfel:

* **Sediul Agenţiei pentru Protecţia Mediului Brăila;**
* **Staţia Brăila 1-** Staţia de monitorizare a calităţii aerului de tip – trafic, care este amplasată pe Calea Galaţi, nr. 52;
* **Staţia Brăila 3 -** Staţia de monitorizare a calităţii aerului de tip – suburban, care este situată în Comuna Cazasu, jud. Brăila;
* **Staţia Brăila 4 -** Staţia de monitorizare a calităţii aerului de tip – industrial, care este amplasată pe Şoseaua Baldovineşti (Staţia Nord);
* **Staţia Brăila 5 -** Staţia de monitorizare a calităţii aerului de tip – industrial, care este amplasată în Comuna Chiscani, în vecinătatea SC*.* Termoelectrica S.A.

Pentru monitorizarea calității aerului, în luna decembrie 2019, în două din cele cinci puncte de prelevare, s-a măsurat și analizat o cantitate medie lunară de 4,5 l/mp.

Precipitațiile căzute nu au fost acide, valorile pH-ului situându-se în intervalul 7,2-7,3 upH.

**2.1. REȚEAUA DE URMĂRIRE A CALITĂȚII APELOR DE SUPRAFAȚĂ**

Evaluarea stării ecologice a apelor de suprafață se face pe corpuri de apă cu frecvență semestrială

**2.2 REŢEAUA DE URMĂRIRE A CALITĂŢII APELOR UZATE ÎN CURSURI DE APĂ ŞI CANALIZĂRILE LOCALITĂŢILOR**

Analiza indicatorilor de calitate a apelor uzate a fost efectuată la nivelul judeţului Brăila:

• de către operatorii economici, prin sistemele proprii de automonitorizare;

• în cadrul laboratorului A.P.M - Brăila

**2.2.1**. **REŢEAUA DE URMĂRIRE A CALITĂŢII APELOR UZATE DE CĂTRE AGENŢII ECONOMICI**

APM - Brăila a primit în cursul lunii decembrie 2019 rezultatele automonitorizării calităţii apelor uzate de la următorii agenţi economici:

* SC”Vard” SA - Brăila
* SC Dedeman SA - Brăila
* SC”Danbo Impex” SRL - Brăila

Faţă de concentraţiile maxime admise de normativele şi actele de reglementare existente nu s-au înregistrat depăşiri ale indicatorilor monitorizaţi constatate în buletinele de analiză transmise de către agenții economici.

**2.2.2. REŢEAUA DE URMĂRIRE A CALITĂŢII APELOR UZATE DE CĂTRE LABORATORUL APM BRĂILA**

În luna decembrie 2019, laboratorul A.P.M Brăila ,conform programului de monitorizare, nu a efectuat determinări pentru apă uzată.

# 2.3. REŢEAUA AUTOMATĂ DE MONITORIZARE A CALITĂŢII AERULUI

Calitatea aerului în județul Brăila este monitorizată prin măsurători continue în cinci stații automate amplasate în zone reprezentative pentru tipurile de stații existente.

Poluanții monitorizați, metodele de măsurare, valorile limită, pragurile de alertă și de informare și criteriile de amplasare a punctelor de monitorizare sunt stabilite de legislația națională privind protecția atmosferei și sunt conforme cerințelor prevăzute de reglementările europene.

Rezultatele înregistrate sunt raportate la valorile limită prevăzute de Legea 104/2011.

**Staţia Brăila 1-** Staţia de trafic este amplasată pe Calea Galaţi nr. 53 şi monitorizează nivelele de poluare generate preponderent de emisiile din traficul, cu fluxuri medii şi ridicate, de pe străzile limitrofe.Poluanţii monitorizaţi sunt: SO2, NOx, CO, Pb, PM10, benzen, toluen, o,m,p-xilen, etilbenzen.

**Staţia Brăila 2 -** Este amplasată în Piaţa Independenţei nr. 1, la distanţă de trafic şi de zone industriale sau surse punctuale mari. Monitorizează nivelele medii de poluare din zona urbană datorate emisiilor din interiorul oraşului precum şi contribuţiile posibil semnificative datorate unor fenomene de transport a poluanţilor atmosferici proveniţi din exteriorul oraşului. Poluanţii monitorizaţi sunt: SO2, NOx, CO, O3, Pb, PM10, PM2,5, benzen, toluen, o,m,p-xilen, etilbenzen.

**Staţia Brăila 3 -** Staţia este situată în Comuna Cazasu şi monitorizează nivelele medii de poluare din interiorul zonei suburbane datorate unor fenomene de transport a poluanţilor ce provin din municipiul Brăila. Monitorizarea se realizează în vederea evaluării expunerii populaţiei şi a vegetaţiei din localităţile de la marginea zonei urbane, localităţi unde pot apărea fenomene de poluare fotochimică. Poluanţii monitorizaţi sunt: SO2, NOx, CO, O3, Pb, PM10, benzen, toluen, o,m,p-xilen, etilbenzen.

**Staţia Brăila 4 -** Staţia este amplasată pe Şoseaua Baldovineşti în incinta Staţiei de pompare ape uzate a Companiei de Utilităţi Publice Dunărea - Brăila şi determină nivelul de poluare provenit de la sursele industriale din zonă sau din zonele limitrofe. Poluanţii monitorizaţi sunt: SO2, NOx, CO, O3, PM10.

**Staţia Brăila 5 -** Staţia este amplasată în Comuna Chiscani, în vecinătatea SC. Termoelectrica S.A. şi monitorizează nivelul de poluare a aerului din zona învecinată emisiilor de pe Platforma Industrială Chiscani. Poluanţii monitorizaţi sunt: SO2, NOx, CO, O3, PM10, benzen, toluen, o,m,p-xilen, etilbenzen.

**Poluanţii monitorizaţi**

Valorile medii lunare nu au fost calculate unde datele au fost insuficiente.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Staţia | Tipul staţiei | Tip poluant monitorizat | Media | Maxima | Minima | Număr măsurători | U.M. | Limita |
| BR1 | Trafic | SO2 | 6.45 | 14.14 | 4.79 | 715 | μg/m3 | 350 |
| NO | 16.61 | 126.4 | 3.92 | 714 | μg/m3 | 200 |
| NO2 | 23.41 | 83.99 | 6.1 | 714 | μg/m3 | 200 |
| NOx | 48.38 | 266 | 12.58 | 714 | μg/m3 | 30/an |
| CO | 0.18 | 2.23 | 0.01 | 715 | mg/m3 | 10 |
| Benzen | 5.38 | 25.8 | 1.14 | 622 | μg/m3 | 7 |
| PM10 nef. | 29.38 | 130.77 | 2.86 | 709 | μg/m3 | 50 |
| PM10 grv. | 30.71 | 71.94 | 13.99 | 552 | μg/m3 | 50 |
| BR2 | Urban | SO2 | 9.19 | 18.44 | 6.92 | 714 | μg/m3 | 350 |
| NO | 9.55 | 55.45 | 4.43 | 711 | μg/m3 | 200 |
| NO2 | 14.42 | 57.71 | 2.54 | 711 | μg/m3 | 200 |
| NOx | 28.79 | 129.74 | 9.9 | 711 | μg/m3 | 30/an |
| CO | 0.15 | 2.1 | 0 | 715 | mg/m3 | 10 |
| O3 | 28.74 | 67.64 | 2.17 | 714 | μg/m3 | 120 |
| Benzen | 1.31 | 8.35 | 0.04 | 730 | μg/m3 | 7 |
| PM10 nef. | 12.04 | 50.37 | 0.04 | 154 | μg/m3 | 17 |
| PM10 grv. | - | - | - | - | μg/m3 | 50 |
| PM2.5 grv. | 12.32 | 30.29 | 3.64 | 744 | μg/m3 | 25 |
| BR3 | Suburban | SO2 | 3.06 | 9.51 | 0.76 | 469 | μg/m3 | 350 |
| NO | 4.79 | 34.89 | 3.38 | 714 | μg/m3 | 200 |
| NO2 | 10.34 | 26.25 | 5.53 | 714 | μg/m3 | 200 |
| NOx | 17.55 | 68.79 | 11.06 | 714 | μg/m3 | 30/an |
| CO | - | - | - | - | mg/m3 | 10 |
| O3 | 29.34 | 73.18 | 1.33 | 714 | μg/m3 | 120 |
| Benzen | 3.01 | 13.83 | 0.63 | 738 | μg/m3 | 7 |
| PM10 nef. | 25.33 | 126.11 | 1.14 | 574 | μg/m3 | 50 |
| PM10 grv. | - | - | - | - | μg/m3 | 50 |
| BR4 | IND1 | SO2 | 4.9 | 14.57 | 2.09 | 713 | μg/m3 | 350 |
| NO | 3.89 | 37.4 | 1.93 | 712 | μg/m3 | 200 |
| NO2 | 9.7 | 36.94 | 2.49 | 712 | μg/m3 | 200 |
| NOx | 15.54 | 84.44 | 6.21 | 712 | μg/m3 | 30/an |
| CO | 0.17 | 3.82 | 0.01 | 712 | mg/m3 | 10 |
| O3 | 27.68 | 66.87 | 0.22 | 708 | μg/m3 | 120 |
| PM10 nef. | 20.91 | 65.73 | 8 | 200 | μg/m3 | 50 |
| PM10 grv. | - | - | - | - | μg/m3 | 50 |
| BR5 | IND2 | SO2 | 3.59 | 12.7 | 1.07 | 714 | μg/m3 | 350 |
| NO | 11.59 | 60.15 | 9.6 | 714 | μg/m3 | 200 |
| NO2 | 11.79 | 51.55 | 3.89 | 714 | μg/m3 | 200 |
| NOx | 29.22 | 119.1 | 18.85 | 714 | μg/m3 | 30/an |
| CO | 0.11 | 1.23 | 0.01 | 714 | mg/m3 | 10 |
| O3 | 32.39 | 68.92 | 6.23 | 714 | μg/m3 | 120 |
| Benzen | 2.04 | 8.16 | 0.78 | 737 | μg/m3 | 7 |
| PM10 | - | - | - | - | μg/m3 | 50 |

Valorile înregistrate în luna decembrie pentru SO2 s-au situat sub valorile limită admise.

Valorile înregistrate în luna decembrie pentru NO2 s-au situat sub valorile limită zilnice admise de Legea 104/2011.

**Limita la 8 h=10 mg /mc**

Valorile înregistrate în luna decembrie pentru CO, se situează sub valorile limită admise.

Poluantul CO rezultă din arderea incompletă a combustibililor şi alături de benzen este considerat ca făcând parte din categoria poluanţilor specifici rezultaţi din trafic.

În luna decembrie media orară a indicatorului ozon nu a depăşit pragul de informare de 180 μg/m3.

Pentru determinarea pulberilor în suspensie se aplică 2 metode, respectiv metoda automată şi metoda gravimetrică, care de altfel este metoda de referinţă.

În luna decembrie, la indicatorul PM10 (măsurat în sistem continuu) s-au înregistrat 2 depășiri ale valorilor limită admise la Stația BR1 și la Stația BR3. Depășirea de la Stația BR1 a fost posibilă din cauza condițiilor atmosferice specifice anotimpului rece dar și traficului intens înregistrat în perioadele de vârf. Pentru Stația BR3 depășirea a fost cauzată de condițiile specifice anotimpului rece (aer cețos, calm atmosferic).

În luna decembrie, la indicatorul PM10 (măsurat în sistem gravimetric), s-a înregistrat o singură depășire la Stația BR1 din cauza condițiilor atmosferice specifice anotimpului rece dar și traficului intens înregistrat în perioadele de vârf.

Pentru poluantul PM2,5 s-au înregistrat 2 depășiri la Stația BR2.

La celelalte stații nu s-au efectuat măsurători având pompele Fox defecte.

**Evoluţia indicelui general de calitatea aerului**

Conform normativului privind stabilirea indicilor de calitate a aerului în vederea facilitării informării publicului – Ordinul 1095/2007, indicele specific de calitate a aerului reprezintă un sistem de codificare a concentraţiilor înregistrate pentru fiecare dintre poluanţii monitorizaţi: dioxid de sulf (SO2), dioxid de azot (NO2), ozon (O3), monoxid de carbon (CO), pulberi în suspensie (PM 10).

Staţia BR - 1 TRAFIC adresa: Calea Galaţi nr. 53, Brăila

Staţia BR - 2 FOND URBAN adresa: Piaţa Independenţei nr. 1, Brăila

Staţia BR - 3 FOND SUBURBAN adresa: Sat Cazasu

Staţia BR - 4 INDUSTRIAL 1 adresa: Şoseaua Baldovineşti nr. 22,

Staţia BR - 5 INDUSTRIAL 2 adresa Sat Chiscani:

Datele sunt furnizate de staţiile automate din Reţeaua Naţională de Monitorizare a Calităţii Aerului

# CAPITOLUL 3

# REŢEAUA DE RADIOACTIVITATE

Valorile înregistrate în luna decembrie 2019 la staţia automată de monitorizare a dozei gama se încadrează în limitele fondului natural.

**CAPITOLUL 4**

**REŢEAUA DE SUPRAVEGHERE A CALITĂŢII SOLULUI**

În luna decembrie 2019, conform programului de monitorizare, nu s-au prelevat probe de sol.

# CAPITOLUL 5

# REŢEAUA DE SUPRAVEGHERE A ZGOMOTULUI URBAN

În luna decembrie 2019, conform programului de monitorizare, nu s-au efectuat măsurători de zgomot.

**CAPITOLUL 6**

# PROTECŢIA NATURII ŞI ARII PROTEJATE

**DOMENIUL BIODIVERSITATE**

* Colaborare cu Serviciul Avize Acorduri Autorizaţii pentru elaborarea actelor de reglementare - s-au analizat 4 documentaţii pentru emitere acte de reglementare, pentru care:
* s-au făcut observaţii în cadrul şedinţelor CAT
* s-au emis 4 puncte de vedere pentru:
* emiterea avizului de mediu pentru
* un plan de amenajament pentru OS Ianca care se suprapune cu ariile protejate ROSPA0111 Berteştii de Sus - Gura Ialomiţei și ROSCI0389 Sărăturile de la Gura Ialomiţei - Mihai Bravu, ROSCI0259 și ROSPA0145 Valea Călmăţuiului, ROSPA0160 și ROSCI0103 Lunca Buzăului și ROSPA0006 Balta Tătaru
* emiterea acordului de mediu pentru:
* un proiect pentru înființarea unui depozit de cereale, șopron, spațiu administrativ, laborator și cântar auto în sat Vultureni, situat în vecinătatea ariilor naturale protejate ROSCI0259 și ROSPA0145 Valea Călmăţuiului
* un proiect pentru desființare construcții în comuna Frecăței situat în vecinătatea ROSPA0040 Dunărea Veche-Braţul Măcin și ROSCI0012 Braţul Măcin
* autorizarea unui operator care desfășoară activități în incinta îndiguită Insula Mare a Brăilei autorizație de mediu (trecere bac, producție vegetală și stocare cereale) situate în vecinătatea ariilor protejate Parcul Natural Balta Mică a Brăilei, ROSPA0005 și ROSCI0006 Balta Mică a Brăilei ROSPA0040 Dunărea Veche-Braţul Măcin și ROSCI0012 Braţul Măcin
* S-a emis o autorizaţie de mediu în baza Ord. MMDD nr. 410/2008 *pentru aprobarea Procedurii de autorizare a activităţilor de recoltare, capturare şi/sau achiziţie şi/sau comercializare, pe teritoriul naţional sau la export, a florilor de mină, a fosilelor de plante şi fosilelor de animale vertebrate şi nevertebrate, precum şi a plantelor şi animalelor din flora şi, respectiv, fauna sălbatice şi a importului acestora* pentru recoltare plante
* S-au întocmit capitolele corespunzătoare domeniului din Raportul Fişa judeţului.

**DOMENIUL SOL-SUBSOL**

* Colaborare cu Serviciul Avize Acorduri Autorizaţii pentru elaborarea actelor de reglementare: s-au analizat 3 documentații pentru care s-au emis 3 puncte de vedere pentru:
* rapoartele de încercare și lucrările realizate de OMV PETROM SA pe amplasamentul fostului depozit PECO Ianca
* analiza lucrărilor de refacere a mediului și valoarea acestora, prevăzute în proiectul de conformare și în proiectul tehnic pentru ecologizarea și monitorizarea postînchidere a perimetrului de exploatare Lacu Sărat –sector estic (nămol terapeutic) pentru doi operatori deținători de licență de exploatare
* S-au întocmit capitolele corespunzătoare domeniului din Raportul Fişa judeţului.

**CAPITOLUL 7**

**DOMENIUL DEŞEURI ŞI CHIMICALE**

* Colaborare cu Serviciul Avize Acorduri Autorizaţii pentru elaborarea actelor de reglementare: au fost analizate 11 documentaţii pentru care:
* s-au făcut observaţii în cadrul şedinţelor CAT
* s-au emis 11 puncte de vedere pentru:
* emiterea avizului de mediu pentru
* un plan PUZ pentru structuri de cazare tip hotel-apartament Brăila,
* emiterea acordului de mediu pentru:
* un proiect care vizează modernizarea stadionului municipal ”Progresul”
* pentru un proiect pentru înființarea unui depozit de cereale, șopron, spațiu administrativ, laborator și cântar auto în sat Vultureni,
* un proiect pentru desființare construcții în comuna Frecăței
* emiterea autorizației de mediu pentru:
* un producător de ambalaje din plastic
* stația de tratare mecano biologică a deșeurilor municipale, componentă a sistemului de management integrat al deșeurilor în județul Brăila
* un complex de creștere a suinelor
* un comerciant de produse pentru protecția plantelor
* un operator ce desfășoară activități de producere alcool și morărit
* o stație PECO
* un operator ce desfășoară activități de cultivarea cerealelor și activități auxiliare productiei vegetale
* S-au colectat, validat şi prelucrat datele şi informaţiile necesare, s-au întocmit inventarele specifice şi s-au făcut raportările corespunzătoare privind:
  + fluxul deşeurilor;
  + inventarul deșeurilor de ambalaje
  + capitolele corespunzătoare domeniului din raportul lunar Fişa judeţului;
  + situatia depozitelor conforme de deșeuri
  + substanțe periculoase
  + statistica deșeurilor
  + echipamente cu PCB
  + deșeuri de echipamente electrice și electronice
  + vehicule scoase din uz
* Au fost validate şi aprobate 2 formulare pentru transportul de deşeuri periculoase care se valorifică/reciclează/elimină în instalaţii din judeţul Brăila, conform HG 1061/2008, pentru aprobarea Procedurii de reglementare şi control al transportului deşeurilor pe teritoriul României. S-au înregistrat în baza de date 129 formulare de expediţie/transport substanţe periculoase.
* Au fost acordate operatorilor economici consultaţii tehnice pentru diferite tematici privind gestiunea deşeurilor corespunzătoare inventarelor sau raportărilor realizate pe parcursul lunii sau conform altor solicitări de informaţii din partea publicului interesat, în domeniul de activitate, statistica deșeurilor, înscrierea în SIM, completarea datelor în SIM.

# CAPITOLUL 8

**POLUĂRI ACCIDENTALE**

În cursul lunii decembrie 2019 la APM Brăila nu s-au raportat poluări accidentale produse pe raza județului Brăila.

**Director executiv**

**Ciprian CUZMIN**

Șef Serviciu Monitorizare și Laboratoare,

Nicoleta ROADEVIN

Centralizat – Aurel BĂNUȚĂ